Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény és az állampolgári jogok országgyûlési biztosáról szóló 1993. évi LIX. törvény felhatalmazása alapján, továbbá Magyarország
Paragraph Index: 193

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény és az állampolgári jogok országgyûlési biztosáról szóló 1993. évi LIX. törvény felhatalmazása alapján, továbbá Magyarország teljes jogú schengeni csatlakozására tekintettel az adatvédelmi biztos munkatársaival 2006-ban három alkalommal folytatott helyszíni ellenõrzést határainkon kívül: Május 29–30 között a Magyar Köztársaság kijevi konzulátusán, Szeptember 19–20 között Ungváron és Beregszászon, Október 24–25-én Belgrádban és Szabadkán. A vizsgálatok a vízumkiadás adatvédelmi vonatkozásait érintették, a klasszikus konzuli ügyeket nem. Az adatvédelmi biztos most ellenõrizte elõször magyar konzulátusok vízumkiadását. A kijevi ellenõrzés 2005-ben Ukrajnában a magyar konzulátusokon 210 625 vízumot adtak ki, ebbõl Kijevben 54 562-öt. A vízumkiadás ilyen jelentõs forgalma miatt döntött úgy az adatvédelmi biztos, hogy elõször az ukrajnai magyar konzulátusokon végez ellenõrzést. Az ungvári konzulátus májusi költözése miatt az ottani ellenõrzést õszre halasztottuk. A vízumügyintézés és a klasszikus konzuli ügyek intézése a Konzuli Információs Rendszeren (KIR) keresztül történik. A vízumügyintézés során az egyes adminisztratív fázisok (vízumkérelmek átvétele, adatbevitel, döntéshozatal, vízumbélyeg nyomtatás) jól elkülönülnek egymástól. A konzulátuson ez az elkülönülés fizikailag is jól megoldott. A konzulátuson dolgozók a KIR azon részéhez férnek hozzá, melyre munkájuk ellátásához jogosultságuk kiterjed. A rendszer minden módosítást naplóz. A vízumkérelmek leadásakor a kérelmezõk leadják útlevelüket, az útlevél adatlapjának fénymásolatát, a kitöltött vízumkérelmet és egyéb szükséges dokumentumot (meghívólevél, szálláshely visszaigazolás stb.). A vízumkérelmek átvételét követõen az útlevél adatait útlevél leolvasó segítségével felviszik a rendszerbe. Ha a beolvasás nem tökéletes, akkor manuálisan rögzítik az adatokat. A vízumkérelem elbírálásához szükséges további, az útlevélben nem szereplõ adatokat szintén manuálisan rögzítik, például a balesetbiztosítás idõtartama. Az adatbevitelt követõen a vízumkérelem a konzulhoz kerül. A kérelem elbírálásának megkezdésekor a konzulok egy, a képernyõn megjelenõ ablakban tájékoztatást kapnak arról, hogy a vízumkérelmezõ adatai szerepelnek-e a tiltónévjegyzékben és az elveszett úti okmányok adatbázisában. A tiltónévjegyzékhez és az elveszett úti okmányok adatbázishoz hozzáférési jogosultsága kizárólag a konzuloknak van. A tiltónévjegyzékben és az elveszett úti okmányok adatbázisában keresni nem lehet, egy-egy ügyhöz kapcsolódóan jelez találatot a rendszer, vagy jelzi, hogy az adott személy nem szerepel az adatbázisban. A KIR a vízumkérelmezõk adatait a Külügyminisztériumon (KÜM) keresztül a Bevándorlási és Állampolgársági Hivatalba (BÁH) továbbítja. A klasszikus konzuli ügyek adatai a Külügyminisztériumnál maradnak. A jogszabályban meghatározott esetekben a vízumkérelem ügyében nem a konzulátuson születik döntés, hanem a rendszerben továbbított adatok alapján a BÁH dönt a kérelem ügyében.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes